b"\n_START_ARTICLE_\nA-1 Pictures\n_START_SECTION_\nKasaysayan\n_START_PARAGRAPH_\nAng estudyo ay ipinundar ng dibisyong produksyon ng animasyon ng SMEJ na Aniplex noong Mayo 9, 2005, upang gumawa ng sarili nitong serye at produksyon. Noong 2006, tumulong ito sa orihinal na produksyon ng Zenmai Zamurai, at noong Oktubre ng parehong taon, nagpundar ng sarili nitong estudyo sa Asagaya. Sa sumunod na taon, 2007, ginawa nito ang kauna-unahan nitong serye na \xc5\x8ckiku Furikabutte._NEWLINE_Orihinal itong itinatag para makita ang produksyon ng iilan sa mga pampamilyang serye ng Aniplex, ngunit lumaki at lumaganap ito tungo sa produksyon ng iba't-ibang uri ng medya at anime na hindi nila inaasahang mangyari._NEWLINE_Ipinalaganap din ng estudyo ang pandaigdigan nitong presensya, sa pagsali sa isang sikat na kapulungan, ang Anime Expo 2007 (AX 2007), na ginanap sa Long Beach, California, at sa pagkakaroon nito ng sariling panel."